CHO จ่อออกหุ้นกู้ 300 ลบ.อายุ 2 ปี ชูดอกเบี้ย 7% ลุยขายให้รายใหญ่-สถาบัน 7-9 ต.ค.62
CHO จ่อออกหุ้นกู้ 300 ลบ.อายุ 2 ปี ชูดอกเบี้ย 7% ลุยขายให้รายใหญ่-สถาบัน 7-9 ต.ค.62 นำเงินลงทุนขยายศักยภาพผลิตภัณฑ์กลุ่มบริหารโครงการ
CHO จ่อออกหุ้นกู้ 300 ลบ.อายุ 2 ปี ชูดอกเบี้ย 7% ลุยขายให้รายใหญ่-สถาบัน 7-9 ต.ค.62 นำเงินลงทุนขยายศักยภาพผลิตภัณฑ์กลุ่มบริหารโครงการ
1 ต.ค. 2562

บริษัท ช ทวี จำกัด (มหาชน) หรือ CHO เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ครั้งที่ 2/2562 มูลค่าไม่เกิน 300 ล้านบาท อายุ 2 ปี ครบกำหนดไถ่ถอน พ.ศ.2564  อัตราดอกเบี้ยคงที่ 7.0% ต่อปี ชำระดอกเบี้ยทุกๆ 3 เดือนตลอดอายุหุ้นกู้
ทั้งนี้  บริษัทจะเสนอขายให้แก่ผู้ลงทุนสถาบันและ/หรือผู้ลงทุนรายใหญ่ ระยะเวลาจองซื้อวันที่ 7-9 ต.ค.62 ผ่าน บล.คิงส์ฟอร์ด ซึ่งเป็นผู้จัดการการจัดจำหน่ายหุ้นกู้
สำหรับการออกหุ้นกู้ในครั้งนี้เป็นการออกเพื่อใช้ในการลงทุนขยายศักยภาพผลิตภัณฑ์กลุ่มบริหารโครงการ งานบริการซ่อมบำรุง รถโดยสารขนาดใหญ่ รถบรรทุก ลงทุนในกลุ่มสินค้าออกแบบพิเศษ เพื่อขยายกำลังผลิตการประกอบรถลำเลียงอาหาร ยานยนต์ออกแบบพิเศษเพื่อการพาณิชย์ เครื่องมือและอุปกรณ์ที่ใช้ในการผลิต ซ่อมบำรุง และเป็นเงินทุนในการดำเนินการโครงการใหญ่ ซึ่งมีการทยอยจ่ายเงิน ดังนั้นในระยะเวลาที่ยังไม่มีการใช้เงินตามแผน บริษัทจะทำการชำระคืนเงินกู้ยืมจากสถาบันการเงิน เพื่อรักษาการดำรงอัตราส่วนหนี้สินต่อผู้ถือหุ้นไม่ให้สูงขึ้นตามแผน